यसैबीच राष्ट्रपति यामीनले टेलिभिजन सम्बोधनमार्फत सर्वोच्च अदालतका प्रधानन्यायाधीश र वरिष्ठ न्यायधीशले राजनीतिक ‘कू’ को प्रयास गरेको आरोप लगाएका छन् ।संकटकाल लगाउने माल्दिभ्स सरकारको निर्णयलाई अन्तर्राष्ट्रिय जगतले पनि निन्दा गरेका छन् । अमेरिकाले माल्दिभ्सको पछिल्लो राजनीति संकटलाई लिएर ध्यानाकर्षण भएको बताएको छ । यसअघि अमेरिकी विदेश मन्त्रालयले राजनीतिक बन्दीलाई रिहा गर्न सर्वोच्च अदालतले दिएको आदेश मान्न राष्ट्रपति यामीनले अस्वीकार गरेको भन्दै चिन्ता व्यक्त गरेको थियो ।भारत, अमेरिका, बेलायत र चीनसहितका देशहरुले माल्दिभ्स भ्रमणमा रहेका आफ्ना नागरिकलाई सचेत रहन आग्रह गरेका छन् ।
